《一七令 对梅花作》
清代·许德蘋

梅。梅。潇洒，芳菲。玉为骨，冰为肌。姑射清绝，寿阳娇奇。

花分南北艳，寒忍雪霜欺。千树初传春信，一枝独占花魁。

谁识孤标能鉴水，除非白石更无词。

作者简介：许德蘋，字香滨，吴县人，自号采白仙子。本扬州邓氏女，父母早亡遂为苏州许氏女。么凤词人朱和羲侧室，咸丰辛酉殉粤匪难。